CELEX: 32021R2046
Language: lt
Date: 2021-11-23 00:00:00
Title: Komisijos įgyvendinimo reglamentas (ES) 2021/2046 2021 m. lapkričio 23 d. kuriuo Ženevos akto Tarptautiniame kilmės vietos nuorodų ir geografinių nuorodų registre registruotai geografinei nuorodai „ម្រេចកំពត“ / „Kampot Pepper“ suteikiama apsauga Sąjungoje

2021 11 24   
               
               
                  LT
               
               
                  Europos Sąjungos oficialusis leidinys
               
               
                  L 418/11
               
            
         KOMISIJOS ĮGYVENDINIMO REGLAMENTAS (ES) 2021/2046
         2021 m. lapkričio 23 d.
         kuriuo Ženevos akto Tarptautiniame kilmės vietos nuorodų ir geografinių nuorodų registre registruotai geografinei nuorodai „ម្រេចកំពត“ / „Kampot Pepper“ suteikiama apsauga Sąjungoje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. spalio 23 d. Europos Parlamento ir Tarybos reglamentą (ES) 2019/1753 dėl Sąjungos veiksmų prisijungus prie Lisabonos susitarimo dėl kilmės vietos nuorodų ir geografinių nuorodų Ženevos akto (1), ypač į jo 7 straipsnio 1 dalį,
         kadangi:
         
                     (1)
                  
                  
                     pagal Ženevos akto 5 straipsnio 1 ir 2 dalis, kiekvienos Ženevos akto susitariančiosios šalies kompetentingos institucijos gali teikti kilmės vietos nuorodų ar geografinių nuorodų tarptautinės registracijos paraiškas Pasaulinės intelektinės nuosavybės organizacijos Tarptautiniam biurui, o šis jas įregistruoja Tarptautiniame registre pagal Ženevos akto 6 straipsnį. Pagal Ženevos akto 9 straipsnį, kitos susitariančiosios šalys saugo registruotas kilmės vietos nuorodas ir geografines nuorodas pagal savo teisinę sistemą, atsižvelgdamos į bet kokį atsisakymą užtikrinti apsaugą, savanorišką apsaugos atsisakymą, jos pripažinimą negaliojančia arba panaikinimą;
                  
               
                     (2)
                  
                  
                     vadovaudamasis Ženevos akto 6 straipsnio 4 dalimi, Pasaulinės intelektinės nuosavybės organizacijos Tarptautinis biuras 2020 m. gruodžio 14 d. pranešė Komisijai, kad pavadinimas „ម្រេចកំពត“ / „Kampot Pepper“ dėl kurio apsaugos pateikė paraišką Kambodža, buvo įregistruotas kaip geografinė nuoroda Tarptautiniame kilmės vietos nuorodų ir geografinių nuorodų registre pagal Ženevos aktą;
                  
               
                     (3)
                  
                  
                     pagal Reglamento (ES) 2019/1753 4 straipsnio 1 dalį geografinės nuorodos „ម្រេចកំពត“ / „Kampot Pepper“ tarptautinė registracija buvo paskelbta Europos Sąjungos oficialiajame leidinyje (2), kad būtų galima pareikšti prieštaravimą;
                  
               
                     (4)
                  
                  
                     pagal Reglamento (ES) 2019/1753 5 straipsnį Komisija įvertino tarptautinę geografinės nuorodos „ម្រេចកំពត“ / „Kampot Pepper“ registraciją atsižvelgdama į tame straipsnyje nustatytas sąlygas ir padarė išvadą, kad jos yra įvykdytos;
                  
               
                     (5)
                  
                  
                     prieštaravimo pagal Reglamento (ES) 2019/1753 6 straipsnį Komisija negavo, todėl pavadinimas „ម្រេចកំពត“ / „Kampot Pepper“ turėtų būti saugomas Sąjungoje pagal Ženevos aktą;
                  
               
                     (6)
                  
                  
                     šiuo reglamentu nustatytos priemonės atitinka Žemės ūkio produktų kokybės politikos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Pavadinimas „ម្រេចកំពត“ / „Kampot Pepper“, kuris Tarptautiniame registre įregistruotas kaip geografinė nuoroda, yra saugomas Sąjungoje.
            Pirmoje pastraipoje nurodytas pavadinimas yra produkto, priskiriamo pipirų rūšiai, pavadinimas.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 271, 2019 10 24, p. 1.
         
            (2)  OL C 30, 2021 1 27, p. 9.